Laupäeval, 10. veebruaril võis nii mõnigi tähelepanelik külaelanik näha, kuidas nii lapsed kui täiskasvanud, kelgud kaasas, kruusaaugu poole sammusid. Toimus seal ju iga-aastane traditsiooniline küla vastlapäev, mida tänu suurepärasele talveilmale sai üle kahe aasta jälle õues pidada. Kokku kogunenud rahva zumbatas soojaks Kerttu, peale seda peeti maha pikima liu võistlus, kavas oli ka veel võistkondlik teatevõistlus ning saanisõit külavanema auto järel. Tühja kõhtu ja külma ilma aitasid leevendada maitsev hernesupp, kuum tee ja vastlakukkel.
#000000
Pikaaegne juhatuse liige Eve Soopa, kes sellest aastast on vallavolikogu liige, uude juhatusse ei kandideerinud. Küll aga avaldas ta tänu kõigile toetajatele ja oli üllatusena tänutäheks kutsunud esinema Ain ja Ainar Arula.
#000004
Pärast koosolekut tähistati küla seltsi sünnipäeva maitsva tordi ja kohviga. Vaata ka pilte!
#000005
Sürgavere Külapäev ja Laat 2017
#000008
11. Sürgavere Külapäev ja Laat on edukalt möödas. Hoolimata kergest vihmasabinast oli kokku tulnud siiski väga palju rahvast. Kauplejad pakkusid müügiks laias valikus toodangut alates toidukraamist ja lõpetades vanavaraga, päästeamet demonstreeris oma töövõtteid, näitering naerutas publikut komöödiaga. Rahvas sai lihased tööle panna kiikingus, lapsed said mürada ja võistelda spordihoones. Kellel aga reaalsusest tüdimus peale tuli, sai proovida vahelduseks virtuaalreaalsust. Oma rasketest katsumustest rääkis Tähetunnis Dakari ralli võitja Toomas Triisa. Juba 10.aastat järjest toimus legendaarne võrride võidusõit ja välja selgitati ka järjekordne rammumees. Õhtusel peol tantsitas külarahvast Väikeste Lõõtspillide Ühing ja hiljem Ain Arula. Seda häid emotsioone täis päeva saad meenutada SIIT!
#000009
Vaata ka uudistesse jõudnud klippe meie toredast päevast :
#000010
Sakalas ilmunud artikkel on saadaval SIIN!
#000011
22. veebruaril kogunesid paljud külaelanikud kooli aulasse, kus toimus pidulik aktus tähistamaks Eesti Vabariigi 99.sünnipäeva. Sõna võtsid nii külavanem kui Suure-Jaani Kooli direktor Epp Välba, kes mängis ka publikule väikese loo lõõtsal. Esinesid lasteaia- ja koolilapsed, naisansambel ning rahvatantsurühm. Jätkati ka eelmisel aastal alustatud aukodaniku valimise traditsiooni. Sel aastal sai selle toreda tunnustuse osaliseks aastaid kultuuriellu panustanud ja seda edendanud Niini Veskioja. Peo lõpetuseks said kõik maitsta imehead aastapäevatorti, sest mis pidu see ilma tordita on? 🙂
#000013
Vaata ka pilte sellest meeleolukast peost!
#000014
Ja ongi juba 10. Sürgavere laada- ja külapäev läbi saanud. Rahvast oli väga palju ja tegevust jätkus laadalistele terveks päevaks. Pildid meenutamaks seda ülitoredat üritust leiad siit!
#000015
Kultuurimaja 50 ja Laulunaised 60
#000017
26.märtsil sai Sürgavere kultuurimaja 50-aastaseks ja sel aastal täitub ka Sürgavere naisansamblil Laulunaised juba 60.juubel.
#000018
Nende kahe väga olulise sünnipäeva tähistamiseks korraldatud kontsert oli väga ilus ja südamlik. Esinesid nii kohalikud taidlejad kui ka külalised Viljandist. Nagu sünnipäevale kohane, sai kontserdi lõpus ka maitsvat torti. Suur kummardus korraldajatele ja palju õnne Laulunaistele ja kultuurimajale!
#000019
Kuigi lund selleks vastlapäevaks nii palju ei jagunud, et mäest kelguga alla lasta, ei jäänud sellegipoolest vastlapäev tähistamata. Spordihoonesse kogunes nii suuri kui väikseid. Katsuti rammu köieveos, veeti üksteist “kelguga”, kooriti kartuleid ja tehti palju muud huvitavat. Lõbusate võistluste lõpetuseks tegid lisaks auhindadele suu magusaks maitsvad vastlakuklid. Vaata siit, kui tore vastlapäev oli!
#000020
Sürgavere Küla Selts tähistas oma 10.juubelit uhke peoga. Kultuurimaja oli väga ilusaks tehtud ja kohale tuli väga palju rahvast. Suured kiitused kõigile, kes aitasid kaasa selle toreda ürituse korraldamisele. Pildid sünnipäeva peost leiad siit.
#000021